
           REPUBLIKA HRVATSKA

KRAPINSKO - ZAGORSKA ŽUPANIJA
                  OPĆINA MAČE


    Općinsko vijeće
KLASA: 340-02/26-01/06
URBROJ: 2140-21-03-26-02
Mače, 14.09.2026. 









Na temelju članka 22. st. 1. točke 1.  Zakona o komunalnom gospodarstvu (''Narodne novine'' br. 68/18, 110/18, 32/20 i 145/24), članka 14.,16. i 17. Odluke o nerazvrstanim cestama (''Službeni glasnik Krapinsko-zagorske županije'' br.19/15 i 17/22) te članka 34. Statuta Općine Mače (''Službeni glasnik Krapinsko-zagorske županije'' br. 05/13, 8/18, 05/20, 05/21 i 15a/25), Općinsko vijeće Općine Mače na svojoj 9. sjednici održanoj dana 14.09.2026. godine donijelo je sljedeći
PROGRAM

održavanja nerazvrstanih cesta u zimskim uvjetima

1. Pod održavanjem nerazvrstanih cesta u zimskim uvjetima (zimska služba) razumijevaju se radovi neophodni za održavanje prohodnosti cesta i sigurnog odvijanja prometa za utvrđeni režim prometa u zimskom razdoblju (sezona 2026/2027). 
1.1. Pod neophodnim radovima održavanja nerazvrstanih cesta u zimskim uvjetima razumijevaju se osobito:

· pripremni radovi prije nastupanja zimskih uvjeta,

· čišćenje snijega s kolnika i ulazno izlaznih traka,

· zaštita ceste od poledice, posipavanjem na usponima, u krivinama i na mostovima.

2. Prioritet zimskog održavanja nerazvrstanih cesta određuje se po cestovnim pravcima prema njihovoj prometno-ekonomskoj i društvenoj važnosti i značenju, te značaju sadržaja i objekata uz cestu.

    2.1. Slijedom navedenih kriterija utvrđuju se prioriteti održavanja cesta kako slijedi:

I. PRIORITET
1. MJESNI ODBOR MAČE I MAČE POD BRIJEG
· cesta prema crkvi u Maču i parkiralištem ispred crkve te centar Mača sa pripadajućem parkiralištem 
· cesta prema mrtvačnici sa parkiralištem ispred,

· prilazni put na sajmište kao i sajmišni prostor,

· prilazni put i parkiralište ispred Dječjeg vrtića Mačići 
· prilaz pošti i javnoj ambulanti

2. MJESNI ODBOR MALI BUKOVEC I VELIKI BUKOVEC

· nerazvrstane ceste po kojima se vrši organizirani prijevoz osnovnoškolaca 

3. MJESNI ODBOR PERŠAVES, VUKANCI, DELKOVEC I FRKULJEVEC PERŠAVESKI
-    cesta od škole u Peršavesi do Belužića, prema crkvi Sv. Margarete, sa parkiralištem ispred crkve i mrtvačnice (kružni tok),

· nerazvrstane ceste po kojima se vrši organizirani prijevoz osnovnoškolaca 

4. MJESNI ODBOR MALI KOMOR I VELIKI KOMOR

· cesta od križanja ( županijske ceste 2165) do crkve i mrtvačnice, sa parkirališnim prostorom ispred crkve i mrtvačnice,

· nerazvrstane ceste po kojima se vrši organizirani prijevoz osnovnoškolaca

II. PRIORITET
Asfaltirane nerazvrstane ceste na području Općine Mače po prijedlogu Vijeća mjesnih odbora.

III. PRIORITET
Sve ostale ceste makadamskog kolnika po prijedlogu Vijeća mjesnih odbora.
    2.2. Čišćenje snijega u I. prioritetu počinje nakon padanja snijega u visini od 10 – 15 cm.

    2.3. Ceste koje su u II. i III. prioritetu čistit će se u slučaju većih oborina odnosno padanja snijega u visini od 20 do 25 cm na većem dijelu područja.

3. Održavanje državnih, županijskih i lokalnih cesta na području Općine obnašaju ''Hrvatske uprave za ceste'' i Županijska uprava za ceste, a prema njihovom programu i prioritetima.


Na području Općine to su ceste:


Državna cesta D29 ( Sesvete – Marija Bistrica – Lepoglava)


Županijske ceste:


Ž 2165 ( V. Komor – Grabe – Bedekovčina )


Ž 2168 ( Mače D29 – Mali Bukovec – Poznanovec D24 )


Ž 2125 ( D35 – Mihovljan – Sutinske toplice – D29 )


Lokalne ceste:


L 22017 ( Delkovec – Vukanci – D29 )

4. O uklanjanju snijega i leda s pješačkih staza (nogostupa) uz zgrade i zemljišta koja pripadaju tim zgradama brinu se vlasnici sukladno Odluci o komunalnom redu. 








         Predsjednik Općinskog vijeća







 
  
  Mladen Sedak-Benčić
DOSTAVITI:

1. Općinska načelnica Općine Mače

2. Jedinstveni upravni odjel, ovdje

3. Prilog zapisniku

4. U spis
